# Program Slovensko 2021– 2027

# Kritériá pre výber projektov

Poskytovateľ: **Slovenská inovačná a energetická agentúra**

Časť Programu Slovensko 2021 - 2027, na ktorú sa kritériá pre výber projektov uplatňujú: **Priorita: 8P1 Fond spravodlivej transformácie, Opatrenie: 2.1 - Podpora čistej energie a obehového hospodárstva (relevantné pre región horná Nitra); žiadosti o poskytnutie nenávratného finančného príspevku, pri ktorých dochádza pri výbere k súťaži.**

**POŽIADAVKY PODĽA ČLÁNKU 73 O SPOLOČNÝCH USTANOVENIACH**

Požiadavky posudzované v súlade s článkom 73 nariadenia o spoločných ustanoveniach pri všetkých žiadostiach o poskytnutie nenávratného finančného príspevku (ŽoNFP) sú uvedené v dokumente „Všeobecná metodika a kritériá použité pre výber projektov“, ktorý je v súlade s článkom 40 nariadenia o spoločných ustanoveniach (NSÚ) predmetom schvaľovania monitorovacím výborom a ktorý vypracoval riadiaci orgán pre Program Slovensko 2021 - 2027. Projekt môže byť podporený iba v prípade, ak pri všetkých posudzovaných vylučujúcich kritériách je výsledok „áno“.

1. **Hodnotiace kritériÁ**

Pre tieto Opatrenia sa hodnotiace kritériá neuplatňujú.

1. **Výberové kritériá**
2. **Rozlišovacie bodované kritériá k hodnotiacim kritériám**

Pre tieto Opatrenia sa rozlišovacie bodované kritériá k hodnotiacim kritériám neuplatňujú.

1. **Samostatné objektívne kritérium**

|  |
| --- |
| **Samostatné objektívne kritérium** |
| **Výberové kritérium** | **Spôsob aplikácie výberového kritéria, na základe ktorého sa vytvorí poradie v rámci skupiny vyberaných žiadostí o poskytnutie NFP** |
| *Miera príspevku projektu k plneniu cieľov Programu Slovensko.* | *Výberové kritérium sa stanoví na základe hodnoty Hodnoty za Peniaze (HzP), ktorá vyjadruje pomer celkových oprávnených výdavkov vynaložených na EE a OZE[[1]](#footnote-1) (COV) bez DPH voči úspore primárnej spotreby energie (EUR/MWh). Úsporu primárnej spotreby energie reprezentuje rozdiel priemernej ročnej spotreby primárnej energie pred realizáciu opatrenia a ročnej spotreby primárnej energie po realizácii opatrenia. Údaje o spotrebe primárnej energie pred a po realizácii opatrenia vychádzajú z definície merateľného ukazovateľa projektu RCR26 – Ročná primárna spotreba energie.* *Žiadosti o NFP sa zoradia podľa dosiahnutej hodnoty Hodnoty za Peniaze – EE a to od najnižšej po najvyššiu.**Ak budú v rámci konania o ŽoNFP identifikované neoprávnené výdavky, resp. nesprávne nastavené údaje o ročnej spotrebe primárnej energie, do výpočtu budú vstupovať iba ich upravené hodnoty.*  |

1. **Rozlišovacie kritérium**

|  |
| --- |
| **Rozlišovacie kritérium** |
| **Rozlišovacie kritérium** | **Spôsob aplikácie rozlišovacieho kritéria, na základe ktorého sa vytvorí poradie v rámci skupiny vyberaných žiadostí o poskytnutie NFP** |
| *Okamih odoslania ŽoNFP**Zdroj overenia: (e-schránka SO)* | *Rozlišovacie kritérium reprezentuje okamih odoslania formuláru ŽoNFP bez príloh do e-schránky SO.*  |

1. Výdavkami vynaloženými na OZE sa rozumejú iba výdavky na zdroj energie využívajúci OZE. [↑](#footnote-ref-1)